Source: http://www.oikeustoimittajat.fi/Kantelutarkisto.php
Timestamp: 2018-12-11 05:39:06+00:00
Document Index: 24039855

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Oikeustoimittajat ry - Kantelut arkisto
Kantelut 2008 Kantelut 2007 Kantelut 2006 Kantelut 2005 Kantelut arkisto
Kantelut arkisto
Apulaisoikeusasiamies muistutti toimittajien tasapuolisesta kohtelusta
Apulaisoikeusasiamies Petri Jääskeläisen mukaan Joensuun käräjäoikeus menetteli virheellisesti pakkokeinoistunnon asiakirjoja koskeneessa asiassa. Puheenjohtaja ilmoitti ensin suullisesti asiakirjoja kysyneille toimittajille, että tiedot ovat salaisia. Yksi toimittaja kuitenkin pyysi asiakirjoja tämän jälkeen vielä kirjallisesti, jolloin tuomari toimitti ne hänelle. Jääskeläinen muistuttaa, että suullinen asiakirjapyyntö on riittävä. Lisäksi tiedon pyytäjiä on kohdeltava tasapuolisesti.
AOA Jääskeläisen päätös 31.10.2005
Oikeuskansleri arvosteli laittomaa uhkausta koskeneen ratkaisun salaamista
Oikeuskansleri Paavo Nikula arvosteli Espoon käräjäoikeuden päätöstä salata tuomion perustelut asiassa, jossa oli kyse talouselämän vaikuttajaan kohdistuneesta laittomasta uhkauksesta. Salaamisen tarkoituksena oli suojella johtajan osoitetietoja. Oikeuskanslerin mukaan oikeus oli esittänyt riittävät perusteet asian käsittelylle suljetuin ovin. Sen sijaan tuomion kirjoittamiseen ei liity sellaista ”yllätystekijää” kuin asian käsittelyyn istunnossa. Salassapidettävät osoite- ja yhteystiedot olisi helposti pystynyt tuomiossa erottamaan ja määräämään tuomio vain niiltä osin salassa pidettäväksi.
Oikeuskansleri Paavo Nikulan päätös 27.9.2004
Apulaisoikeuskansleri: Vangitsemiskäsittelyn salaamisesta päätettävä julkisesti
Apulaisoikeuskansleri Jaakko Jonkan mielestä Turunseudun käräjäoikeus menetteli virheellisesti päättäessään vangitsemisistunnon salaamisesta salaisessa istunnossa. Jonkan mielestä oikeuden päätös asian käsittelystä suljetuin ovin pitäisi tehdä julkisessa istunnossa. Näin yleisöllä säilyy mahdollisuus kuulla asianosaisten kannanotot vaatimuksesta suljettuun käsittelyyn sekä tuomioistuimen ratkaisulleen esittämät perustelut.
Apulaisoikeuskansleri Jaakko Jonkan päätös 16.9.2003
Apulaisoikeusasiamies Petri Jääskeläinen arvosteli Kuopion käräjäoikeutta törkeää pahoinpitelyä koskevan oikeudenkäynnin salaamisesta. Erityisesti hän moitti perustelujen onttoutta.
AOA Jääskeläisen päätös 27.8.2003
AOA Jääskeläisen esitys 14.11.2002
Apulaisoikeuskansleri moittii salaamispäätöksen perusteluja
Apulaisoikeuskansleri Jaakko Jonkan mielestä Joensuun käräjäoikeus ja Itä-Suomen hovioikeus perustelivat puutteellisesti päätöksen, jolla rajattiin yleisön oikeutta olla läsnä oikeudenkäynnissä ja jolla oikeudenkäyntiaineisto määrättiin salassa pidettäväksi
Apulaisoikeuskansleri Jaakko Jonkan päätös 24.10.2003
AOA Jääskeläisen päätös 12.6.2002
Apulaisoikeusasiamies Petri Jääskeläinen moitti Mikkelin ja Varkauden käräjäoikeuksia sekä Itä-Suomen hovioikeutta puutteellisista perusteluista salauspäätöksissä.
AOA Petri Jääskeläisen päätös 14.11.2002
Apulaisoikeusasiamies Petri Jääskeläisen esitys oikeudenkäynnin julkisuuslain täydentämiseksi
Oikeusasiamies Lauri Lehtimaja ei ottanut kantaa Oikeustoimittajat ry:n kanteluun, jossa pyydettiin oikeusasiamiestä tutkimaan, onko Helsingin hovioikeus menetellyt lainmukaisesti päättäessään käsitellä suljetuin ovin ns. Hyvinkään kaatopaikkasurman. Oikeusasiamies ei ottanut asiaan kantaa oikeudenkäynnin keskeneräisyyden takia.
Oikeusasiamies Lauri Lehtimajan päätös 20.6.2000
Apulaisoikeusasiamies Jaakko Jonkan mukaan Espoon poliisi toimi oikein kieltäessään tiedotusvälineiltä kuvaamisen piiritystilanteessa. Kuvaajat olivat poliisin eristämän alueen ulkopuolella. Oikeustoimittajat ry:n mielestä poliisi loukkasi kiellollaan sanan- ja ilmaisunvapautta.
AOA Jaakko Jonkan päätös 29.10.1999
Oikeusasiamies Lauri Lehtimaja ei ottanut kantaa MTV3:n toimittajalle Jarkko Sipilälle määrättyyn porttikieltoon eduskuntaan. Oikeustoimittajat ry:n kantelun antamassaan vastauksessa Lehtimaja totesi, että hänen toimivaltansa ei riitä tutkimaan asiaa, koska eduskunnan pääsihteeri Seppo Tiitinen oli alistanut raktisun tosiasiallisesti puhemies Riitta Uosukaiselle (kok). Myös eduskunnan puhemiesneuvosto hyväksyi päätöksen jälkikäteen. Porttikiellon taustalla oli Sipilän tekemän uutinen EU:n turvapaikkapolitiikan kiistoista. Uutisen taustalla oli vuoto eduskunnan suuresta valiokunnasta.
Oikeusasiamies Lauri Lehtimajan päätös 8.10.1999
Oikeusasiamies Lauri Lehtimajan päätös 14.2.1997
Seksuaalirikosjutun esitutkinta-aineiston julkisuus
Oikeusasiamies Lauri Lehtimajan päätös 25.9.1996
Oikeusasiamies Jacob Södermanin päätös 13.3.1995